Jantsje Aberg-Terpstra
Jantsje Aberg-Terpstra, skûlnamme Madzy (Noargerfeart ûnder Noarch, 9 maart 1876 – Minneapolis (Minnesota), 28 july 1941) wie in ûnderwizeresse en Frysk skriuwster.

Libben en wurk 
Jantsje Terpstra waard berne as dochter fan Jitse Jehannes Terpstra, boer en kastlein, en Hindrikje Foppes de Haan, beide fan Bakkefean. Doe't har âlden jong ferstoarnen wie sy acht jier en waard se grutbrocht troch beppe fan memmekant yn Bakkefean.

Jantsje Terpstra debutearre as skriuwster yn 1899 yn it tydskrift  ‘Sljucht en rjucht’ fan Waling Dykstra, in man dy’t hja tige bewûndere, en yn it Selskipsblêd ‘Forjit my net!’’.
Fan har hân ferskynden tsientallen ferhalen, fersen, reportaazjes en sy makke as earste in bernebryfkes-hoekje yn Sljucht en Rjucht. Nei 1912 hat hja net mear yn Fryske blêden publisearre. Har wurk is nea bondele.

Jantsje Terpstra hat oan de iepenbiere skoalle stien yn Midslân en fan 1901 oant 1906 op De Jouwer. Yn dy tiid reizge hja twaris nei Sweden, nei it slöjd-sintrum fan Nääs. Op dy reizen stiek hja ek yn Noard-Fryslân oan. Sy rekket yn de kunde mei de slöjdlearaar Charles Aberg. Hy waard learaar yn Kuba en yn 1906 emigrearret Madzy dêr ek hinne en sy trouwe. It pear krige ien dochter, Henderica (1908-1940) en twa soannen, Friso (1907-1944) en Rudolph (1911-sneuvele yn de oarloch). Sy hâldt it skriuwen foar ‘Sljucht en Rjucht’ oan. Al ringen ferfart de hûshâlding nei de Feriene Steaten nei Minnesota. 
Madzy har lêste bydrage yn Sljucht en Rjucht komt út Minneapolis wei. Har wurk is lyrysk, sjongsum en romantysk.

Har man Charles stoar yn 1921

Madzy hat ienris werom yn Fryslân west, by famylje en har freon Jan Jelles Hof.

Bibliografy (karút)
 De famylje I, II / Madzy, 1912	
 Sister Julyana / Madzy, 1912	
 Oan de Karaïbyske sé / Madzy, 1911	
 In negerbal op Kuba / Madzy, 1911	
 Fen Fryslân nei Kuba I,II,III,IV,V / Madzy, 1910	
 Hwat Kaeije op syn reis nei mei de Kaa bilibbet : for de bern / Madzy, 1909	
 Brief fen Minneapolis : for de bern / Madzy, 1909	
 

Nederlânsk dichter
Nederlânsk koarte-ferhaleskriuwer
Nederlânsk publisist
Frysk dichter
Frysk koarte-ferhaleskriuwer
Frysk publisist
Skriuwer yn it Frysk
Amerikaansk dichter
Amerikaansk koarte-ferhaleskriuwer
Amerikaansk publisist
Nederlânsk persoan fan Frysk komôf
Frysk persoan fan Nederlânsk komôf
Amerikaansk persoan fan Nederlânsk komôf
Amerikaansk persoan fan Frysk komôf
Drintsk persoan
Persoan berne yn 1876
Persoan stoarn yn 1941